గాల్‌బ్రెయిత్ 1908 అక్టోబరు 15 న కెనడా లోని అంటారియోలో జన్మించాడు. టొరాంటో, కాలిఫోర్నియా విశ్వవిద్యాలయాలలో విద్యనభ్యసించి హార్వర్డ్, ప్రిన్స్‌టన్ విశ్వవిద్యాలయాలలో ఆచార్యుడిగా పనిచేశాడు. 1949లో హార్వర్డ్ విశ్వవిద్యాలయానికి ప్రొఫెసర్ గా వచ్చాడు. జాన్ కెన్నడీ ఈయనను 1961-63 మధ్య కాలంలో భారతదేశానికి అమెరికా రాయబారిగా నియమించాడు. జవాహర్‌లాల్ నెహ్రూ తన అంతరంగిక స్నేహితుడని ఈయన చెప్పుకునేవాడు. చైనా భారత యుద్ధంలో అమెరికా భారతదేశానికి అండగా నిలబడడానికి ఈయన తీవ్రంగా పని చేసేడు. ఈయన ముఖ్య రచనలు ది అఫ్లుయెంట్ సొసైటీ, ది న్యూ ఇండస్ట్రియల్ స్టేట్, ది గ్రేట్ క్రాష్:1929.